**Δελτίο τύπου**

**Επίσκεψη του Ινστιτούτου Κομφούκιος του Πανεπιστημίου Θεσσαλίας στο 4ο Νηπιαγωγείο και στο 4ο Δημοτικό σχολείο Καρδίτσας**.

Την Παρασκευή 26 Απριλίου 2024, είχαμε τη χαρά να επισκεφθούμε το 4ο Νηπιαγωγείο και στο 4ο Δημοτικό Σχολείο Καρδίτσας μετά από πρόσκληση του Διευθυντή του 4ου Νηπιαγωγείου Καρδίτσας, κυρίου Σεραφείμ Νούκα.

Οι καθηγήτριες του Ινστιτούτου, Καθ. Wang Xiaohong, Καθ. Chen Yusong, κυρία Huang Yuyan και η κυρία Qu Jiaying ντυμένες με παραδοσιακές στολές της δυναστείας των Μινγκ, με πολύ χαμόγελο και ευρηματικότητα, έκαναν μια ευχάριστη και δια δραστική παρουσίαση στους μαθητές και στις μαθήτριες του νηπιαγωγείου αλλά και αμέσως μετά των Α΄, Β΄, Γ΄και Δ΄ τάξεων του δημοτικού σχολείου. Σκοπός της παρουσίασης ήταν οι μικρές μαθήτριες και οι μικροί μαθητές να γνωρίσουν την μακρινή Κίνα, μέσα από τις παραδόσεις τα έθιμα και τα ζωάκια που ζουν εκεί. Τα παιδιά με τον πηγαίο τους χαρακτήρα συμμετείχαν με ενδιαφέρον στην παρουσίαση.

Η παρουσίαση ολοκληρώθηκε με χειροτεχνίες, οπού οι μικρές μαθήτριες και οι μικροί μαθητές κατασκεύασαν με την βοήθεια των δασκάλων τους, τα παραδοσιακά κόκκινα κινεζικά φαναράκια της γιορτής των φαναριών.

Κατά την διάρκεια της επίσκεψης στα δύο σχολεία είχαμε την τιμή να συναντηθούμε με εκπροσώπους του Συλλόγου Γονέων και Κηδεμόνων του Νομού Καρδίτσας, τον Διευθυντή της Πρωτοβάθμιας Εκπαίδευσης Καρδίτσας κ. Κ. Γκόλτσο, και τον Διευθυντή του 4ου Δημοτικού Σχολείου κύριο Θωμά Τσίτο.

Επίσης πραγματοποιήθηκε συνάντηση με την Σύμβουλο Εκπαίδευσης Νηπιαγωγών Καρδίτσας & επιλεγμένων σχολικών μονάδων Λάρισας κυρία Δήμητρα Κωτσιοπούλου, τον Διευθυντή του 4ου Νηπιαγωγείου, κύριο Σεραφείμ Νούκα και τις/ους εκπαιδευτικούς του 4ου Νηπιαγωγείου Καρδίτσας για τις δυνατότητες μελλοντικής συνεργασίας του Ινστιτούτου Κομφούκιος του Πανεπιστημίου Θεσσαλίας με τους εκπαιδευτικούς πρωτοβάθμιας εκπαίδευσης.

Ακολούθησαν αναμνηστικές φωτογραφίες και ανταλλαγή αναμνηστικών δώρων, με τα δώρα των μικρών μαθητών και μαθητριών του νηπιαγωγείου να ξεχωρίζουν για την ευρηματικότητά τους και την πρωτοτυπία τους.

Για το λόγο αυτό θα θέλαμε να ευχαριστήσουμε τον Διευθυντή του 4ου Νηπιαγωγείου Καρδίτσας όπως και όλες/ους τις/τους εκπαιδευτικούς του σχολείου για το τόσο σημαντικό έργο που επιτελούν. Συγχαρητήρια για την καίρια συμβολή σας στη δημιουργία ενός σχολείου σύγχρονου, συμπεριληπτικού, που παρέχει ίσες ευκαιρίες σε όλα τα παιδιά μας και τους δίνει κίνητρο να ανακαλύψουν και να αναπτύξουν τις κλίσεις και τις δεξιότητές τους, ώστε να διεκδικήσουν το μέλλον που τους αξίζει.

Ήταν μια καταπληκτική εμπειρία για μικρούς και μεγάλους!

Ακολουθεί φωτογραφικό υλικό





